google/wiki40b huggingface dataset:
Kinn (tidligere kommune)

Kinn er en tidligere selvstendig kommune i Sogn og Fjordane, opprettet som Kinn formannskapsdistrikt i 1837.
3. januar 1861 ble Florø skilt ut fra Kinn som egen kommune. Kinn hadde etter delingen 6 531 innbyggere.
1. januar 1866 skjedde en ny fradeling da Bremanger ble egen kommune. Kinn hadde nå et folketall på 4 679.
1. januar 1923 ble både Bru og Eikefjord skilt ut fra Kinn. Kommunen hadde nå 2 508 innbyggere.
1. januar 1964 var det slutt på Kinns historie som kommune. Den ble slått sammen med Florø, Eikefjord, Bru (unntatt området sør for Førdefjorden) samt mindre deler av Bremanger  og Vevring til den nye Flora kommune. Kinn hadde ved sammenslåingen 3 567 innbyggere.
Vågsøy og Flora har vedtatt sammenslåing til Kinn kommune. Kinn er også et sokn og prestegjeld i Sunnfjord prosti i Bjørgvin bispedømme, og en valgkrets ved storingsvalgene 1906-1918.
Cyclommatus chewi

Utseende

En middelsstor til stor (hannen 31-74 millimeter lang), metallisk farget hjortbille. Arten er svært variabel i størrelsen, hos hannen er kjevene forholdsvis større jo større hannen er (allometrisk vekst). Hode og forkropp er svarte med en bronseaktig, metallisk glans, dekkvingene lysbrune. Store hanner har lange, nokså rette mandibler, disse er spredt sagtakkede i den indre delen og tett sagtakkede i spissen, med en innoverrettet tann nær midten. Hos de største hannene er mandiblene nesten like lange som kroppen. Små hanner har kortere mandibler som er sagtakkede i hele lengden. Antennene er ganske lange og tynne, omtrent så lange som hodets bredde. Hodet har ikke sidekjøler, men er tett og kraftig punktert på sidene. Pronotum er omtrent dobbelt så bredt som langt, og utvider seg forover, med to ovale groper. Dekkvingene er blanke uten synlig punktering. Beina er slanke.  Hunnen er mye mindre enn hannen, uten forstørrede kjever, tofarget med mørk forkropp og gulbrune dekkvinger som er mørke ved sømmen, i motsetning til hannen er kroppen tydelig punktert.

Levevis

Larvene utvikler seg i råtne trestammer.

Utbredelse

Arten er bare kjent fra Sabah på Borneo, der den lever i fjellområdet Crocker Range. Den er regnet som sjelden.
Kenneth Omeruo

Landslaget

Han representerte Nigeria i Afrikamesterskapet 2013 og FIFA Confederations Cup 2013. Han ble tatt ut i Nigerias tropp til fotball-VM i Brasil 2014.
Han ble tatt ut i Nigerias tropp til VM i fotball 2018 i Russland.
Västra skogen tunnelbanestasjon

Västra skogen tunnelbanestasjon er en stasjon på Stockholms tunnelbane. Stasjonen ligger i den sørlige delen av bydelen Huvudsta i Solna kommune.
Stasjonen ble tatt i bruk 31. august 1975 og ligger i fjell 40 meter under bakken. Den har tre spor og to plattformer. Her finnes tunnelbanens lengste rulletrapp, 66 meter lang med 33 meters stigning. Stasjonen trafikkeres av T-bane 3 (blå linje) og utgjør grenstasjon for banegrenene mot Hjulsta og Akalla.
Gian Giorgio Trissino

Diplomaten

Trissino ble født i en patrisisk, adelig familie i Vicenza, rundt 60 km vest for Venezia, i 1478.
Han ble utvist fra Venezia av politiske grunner og reiste rundt da i Tyskland og i Lombardia før han til slutt kom under beskyttelse av en rekke paver; Leo X, Klemens VII og Paul III.
Trissino trakk fordeler av en god humanistisk utdannelse, og studerte gresk under Demetrius Chalcondyles i Milano og filosofi under Niccolò Leoniceno i Ferrara. Han ble anbefalt for den humanistisk innstilte pave Leo X som i 1515 sendte ham til Tyskland som sitt nuncio, sendebud; senere viste pave Klemens VII ham spesiell gunst og ansatte ham som ambassadør.
I 1532 gjorde keiser Karl V ham til en count palatine eller pfalzgreve. Til tross for bortvisningen fra Vicenza i 1509 ble han holdt i ære i det meste av Italia. Hvor enn han bodde var det et samlingssted for lærde, litterater og kulturelle menn.

Litteraten

I litteraturhistorien har Trissino en framtredende plass på grunn av sin tragedie Sofonisba (1515) som var basert på livet til Sofonisba fra Kartago og inspirert av oldtidens tragedier, var dette den første egentlige tragedie i tidlig moderne tid og kom til å tjene som et eksempel for europeiske tragedier gjennom hele 1500-tallet. Det ble oversatt til fransk av Mellin de Saint-Gelais og framført i Frankrike til stor åtgjerd i 1556. Sofonisba var den første tragedie på italiensk som viste aktelse for de klassiske reglene for komposisjon.
Trissino, preget av Aristoteles, avviste friheten i den høviske epikken slik eksempelvis Ludovico Ariosto fremmet den. I hans egen komposisjon Italia liberata dai Goti (Italia befridd fra goterne, 1547–1548) som handlet om den østromerske generalen Belisarius’ hærtokt i Italia, søkte han å vise at det var mulig å skrive på morsmålet en epikk i henhold til de klassiske forskriftene. Resultatet var dog en kald og fargeløs komposisjon.
Han var en av de mange som var engasjert i diskusjonen om hva som var den sanne litterære italienske språket. Ved å følge Dantes lederskap forfektet han rikdommen i italiensk, og antok i hans Castellano (1529) teorien at språket er høvisk ved å være satt sammen av bidrag fra kulturelle sentrum i landet isteden for å vøre av en toskansk opprinnelse. For klarhets skyld foreslo han i italiensk å skrive med noen nye bokstaver avledet fra gresk, eksempelvis ved forskjellen mellom åpen og lukket e og o, og uttalt og stum s og z. Forslaget ble ignorert. Han fremmet også en endring i rettskrivningen, Epistola a Clemente VII, 1524.
I tillegg spilte Trissino en framtredende rolle i arkitekten Andrea Palladios tidligste karriere og det oppsto et langt og nært vennskap mellom dem etter at Trissino ble kjent med arkitekten da han bygget forfatterens villa i Cricoli.
Trissino døde i Roma i desember 1550.
En utgave av hans samlede verker ble utgitt i Verona i 1729.
Kronobergaren

Kronobergaren var en svensk sosialdemokratisk avis i A-Pressen som ble gitt ut i Växjö. Den ble grunnlagt i 1934 og lagt ned i 1991. I dag inngår etterfølgeren i Växjöbladet/Kronobergaren.
Franz Xaver Witt

Bakgrunn

Witt ble født i Walderbach som første sønn av læreren Johann Baptist Witt. Etter gymnaset studerte Witt teologi og filosofi ved Lyceum Regensburg.

Geistlig og musikalsk løpebane

1856 ble han prest og i 1859 lærer for korsang, homiletikk og kateketikk i klerikalseminaret i Regensburg. Med utgivelsen Der Zustand der katholischen Kirchenmusik (Tilstanden i katolsk kirkemusikk), arbeidet han mot det han anså som flere misforhold i kirkemusikken. Da han videre utga Fliegenden Blätter für Kirchenmusik (flyveblad for kirkemusikk) (grunnlagt 1. januar 1866), det fremdeles bestående Musica Sacra (grunnlagt 1. januar 1868), og i tillegg ga sin programerklæring i en tale i kirkeforsamlingen i Innsbruck, ble han talsmann for den reformbevegelsen som senere ble kjent som cecilianismen. Bevegelsen hadde et tyngdepunkt i Regensburg.
Reformbevegelsen dannet en egen organisasjon for katolsk kirkemusikk Associatio sub titulo Sanctae Caeciliae pro universis germanicae linguae terris (Forbundet/foreningen med den hellige Cæcilias navn for alle land med tysk språk), som Witt med få avbrekk ledet i 20 år som generalpreses. 
I Walderbach er en gate, en folkeskole og rådhuset oppkalt etter Franz Xaver Witt.
Mimostedes

Utbredelse

Mimostedes birmanus lever i Myanmar, de øvrige artene i tropisk Afrika.
Løs skjortekrage

Løs skjortekrage, også kalt løssnipp og annet, er en type avtakbar krage som blir festa til skjorter med rund halslinning ved hjelp av spesielle knapper. Kragene er oftest hvite og stiva. De kan stå rett opp eller være bretta ned på forskjellige måter. 
Kragetypen oppstod på 1800-tallet som tilbehør til fine mannsantrekk som dress, smoking og kjole og hvitt, og til enkelte uniformer. Noen tiår ut på 1900-tallet ble løse, stive skjortesnipper nesten helt erstatta av skjorter med fastsydd krage som var mer lettvint og behagelig.
Også pipekrager, gammeldagse prestekrager, er løse og må kneppes fast.
Kubikkrot

Historie

Utregningen av kubikkrøtter kan spores tilbake til Babylonske matematikere fra så tidlig som 1800 f.Kr.
Lars Wenaas

Lars Wenaas (født 19. april 1951 i Rauma) er en norsk forretningsmann. Sammen med faren Sigmund og broren Nils utviklet han fra slutten av 1970-tallet Wenaas til en stor tekstilprodusent særlig innenfor arbeidsklær. Fortjenesten ble investert i eiendom og utvikling av selskapet Wenaasgruppen.
Skogsfugl

Skogsfugl er fellesbenevnelse som beskriver en gruppe viltlevende skoghøns. Dette er fugler som typisk trives i skogkledt terreng og er synonyme med arter det er lov å jakte på under skogsfugljakta. Artene som inngår i begrepet er storfugl (Tetrao urogallus), orrfugl (Lyrurus tetrix) og jerpe (Bonasa bonasia). I noen grad kan man også regne inn lirype (Lagopus lagopus) blant skogsfuglene, men denne arten inngår ikke i den tradisjonelle skogsfugljakta, men derimot i rypejakta.
Musikkfest Oslo

Musikkfest Oslo (MFO) (tidligere Musikkens Dag) er en gratis musikkfestival i Oslo som blir gjennomført den første lørdagen i juni hvert år.
Festivalen er Norges største éndags festival, og i samarbeid med en rekke lokale arrangører blir det satt opp scener i rundt 50 parker, plasser, gater og utesteder i Oslo. Konsertene er gratis og nesten alle musikksjangre er representert.
Om lag 300 artister og grupper opptrådte på 38 scener under festivalen i 2016.
Musikkfest Oslo ble arrangert første gang i 1992 og er inspirert fra den franske Fête de la Musique (engelsk: National Music Day), som startet i 1982 og arrangeres i mer enn 100 land verden over hvert år den 21. juni. I Oslo er tidspunktet lagt tidligere av hensyn til ferietiden, og festivalen er på grunn av det ikke formelt medlem i Fête de la Musique.
Perlemorskyer

Danning

Stratosfæren er svært tørr, og skyer, som er svært vanlig i troposfæren, oppstår sjelden. I den ekstremt kalde polarvinteren kan det dannes forskjellige stratosfæriske skyer som blir klassifisert ut fra den fysiske tilstanden eller kjemiske sammensetningen.
Perlemorskyer blir dannet i svært lave temperaturer, under -78°C. Temperaturen kan bli så lav i den lavere stratosfæren om vinteren. I Antarktis kan temperaturer under -88°C ofte danne perlemorskyer type II. Slike lave temperaturer er ikke så vanlig i Arktis. På den nordlige halvkule kan kraftig vind over fjell skape fjellbølger som forplanter seg oppover i atmosfæren. Der luften stiger mot bølgetoppene blir luften ekstra avkjølt, og den svært tørre luften kan kondensere til skyer som linseskyer, Altocumulus lenticularis.
Siden disse skyene blir dannet svært høyt, kan sola skinne på dem fra under horisonten. Solstrålene blir brutt i iskrystallene på samme måte som når lys går gjennom et prisme, og et flott fargespekter oppstår. Man kan best se perlemorskyer når sola er like under horisonten.
Neopsebium

Utbredelse

Arten lever på Madagaskar.
Bassarona

Utseende

Store, kraftige, mer eller mindre brunlige sommerfugler. Oversiden er brun med en rad av hvite flekker som kan flyte sammen til et hvitt tverrbånd. Undersiden er lyst gråbrun.

Utbredelse

Slekten er utbredt fra Sikkim i vest til Filippinene i øst.
Muscidora

Utseende

En middelsstor (ca. 15 millimeter), avlang, blankt svart trebukk med rødt pronotum. Antennene er nokså kraftige, noe lengre enn kroppen. Prontoum er rundet, noe bredere enn langt, med svarte for- og bakkanter, dekkvingene nesten jevnbrede, med svak, blålig eller fiolett metallglans. Beina er forholdsvis spinkle.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Arten er utbredt fra Mexico i nord til Argentina i sør.
Titan Quest

Innhold og spillmotor

Spilleren innehar rollen som en helt som må sloss mot monstre i tre fantasiverdener, som inkluderer oldtidens Egypt, Asia og Hellas. Spillet tar i bruk realistisk fysikk, dag og natt-effekter, ekte lyssetting og 3D-grafikk. Spillet handler for det meste om å slakte tusenvis av monstre for å gå opp i erfaringsnivå. Ved å drepe fiender kan man plukke opp det som de legger igjen av utstyr. Dette kan spilleren velge å bruke på sin egen karakter eller selge til forhandlere rundt om i spillet. Når man går opp i erfaringsnivå, vil man kunne forme karakteren sin ved å dele ut erfaringspoeng. Spillet ble også utgitt med en editor hvor spilleren kunne skape egne verdener, modifikasjoner og oppdrag. Immortal Throne-utvidelsen forandret ikke noe nevneverdig på hvordan spillet ble spilt, men la til mange nye områder og oppdrag for spilleren å gå løs på.
Titan Quest hadde også støtte for flerspillermodus med 2-6 spillere på samme server, enten via internett eller LAN.
Selbyggen

Selbyggen er ei avis som dekker de to kommunene Tydal og Selbu i Trøndelag. 
Avisa kom ut første gang i 1899 og hadde opphold i utgivelsen mellom 1925 og 1928, samt 1943 og 1949. Avisa kommer ut hver fredag. Ansvarlig redaktør er Bodil Uthus.
Høyporten

Høyporten, den sublime porten, eller den osmanske porten (osmantyrkisk: : باب عالی Bab-ı Ali, fra arabisk: باب‎, báb, «port» og arabisk: عالي‎, alī, «høy») er et metonym for sentralregjeringen i Det osmanske rike ved å referere til porten som ga tilgang til en rekke bygninger som huset de viktigste statlige departementene i Istanbul. I dag huser de samme bygningene guvernøren av Istanbul.
Den tidligere porten førte til Topkapipalasset i Istanbul (bokstavelig «kanonportpalasset» på tyrkisk), men fra 1654 førte porten til storvisirens embetsbygninger og palass på den andre siden av gaten Alemdar Caddesi. Fra 1718 i europeiske diplomatiske kretser ble Storporten benyttet i overført betydning som benevnelse ikke bare på den osmanske myndigheten, men også på selve Det osmanske rike. Den eldre porten ble erstattet på 1840-tallet av en rokokkodør som i dag tjener som inngang til Istanbuls provinsregjering og guvernørens embetskontor.

Diplomati

Høyporten som betegnelse var opprinnelig i den arabisktalende verden et generelt uttrykk for inngangsporten til byer og kongelige palasser. Senere fikk det særskilt betydning for sultanens palass i Istanbul og tilhørende synonym for den osmanske regjeringen.
Det særskilte begrepet ble benyttet i sammenhengen av diplomati av de vesteuropeiske statene da deres diplomater ble mottatt ved porten. Fra 1718 og fram til 1922, særlig preget av konstitusjonsperioden (se artikkelen for Den ungtyrkiske revolusjon av 1908) ble funksjonen til divan (riksrådet) erstattet av den keiserlige regjering og «porten» kom til å referere til utenriksdepartementet. I løpet av denne perioden kom storvesiren til å referere til posisjonen til en statsminister og visirene ble det osmanske senatet. I lange perioder til Det osmanske rike kom den politiske makten fra selve porten, og ikke fra sultanen. Det ble sagt av de utenlandske ambassadørene og diplomatene i Istanbul at de ble «godkjente av Høyporten».
Yoshinori Matsuda

Karriere

Yoshinori Matsuda startet sin profesjonelle karriere i Urawa Reds i 1993. Han har også spilt for Sagan Tosu.
Rayalaseema kraftverk

Rayalaseema kraftverk er et kullkraftverk i delstaten Andhra Pradesh i India. Enhet nr 1 har en installert produksjonskapasitet på 420 MW fordelt på to like store blokker/turbiner. Operatør er det indiske selskapet Andhra Pradesh Power Generation Corp Ltd.
Anlegget ble utbygd i årene 1994–1995. Brenselstypen er kull.
Richard Norman Shaw

Liv og virke

Shaw ble født i Edinburgh, og fikk sin trening som arkitekt i London-kontoret til den skotske arkitekten William Burn (1789–1870) sammen med George Edmund Street (1824–1881). Shaw fulgte undervisning i Royal Academy og fikk grunnleggende kunnskap i klassisisme. Der møtte han William Eden Nesfield (1835–1888), som han tidvis kom til å inngå samarbeid og partnerskap med i en del arkitektoniske design. I tiden 1854–1856 riste Shaw med stipend fra Royal Academy, samlet skisser som senere ble utgitt som Architectural Sketches from the Continent, 1858.
Shaw arbeidet sammen med blant andre kunstnere som John Callcott Horsley og George Henry Boughton, og industrialisten Lord Armstrong. Han tegnet store hus som Cragside, Grim's Dyke, og Chigwell Hall, foruten en rekke kommersielle bygninger ved å benytte en omfattende rekke arkitektoniske stilarter.
Shaw ble innvalgt som medlem av Royal Academy i 1877, og var med redaktør sammen med Thomas Graham Jackson i en samling essayer i 1892 kalt Architecture, a profession or an Art? Shaw var fast bestemt på at arkitektur var kunstart. I senere år bevegde han seg mot en tyngre klassisistisk stil som hadde innflytelse på den begynnende edvardianske klassisisme tidlig på 1900-tallet. Shaw døde i London hvor han hadde tegnet bolighus i områder som Pont Street, og offentlige bygninger som New Scotland Yard.
Svaneke Bryghus

Svaneke Bryghus ligger i Svaneke på Bornholm. Det nåværende bryggeriet åpnet som et av Danmarks første mikrobryggerier i påsken 2000, etter en årrekke uten ølbrygging på Bornholm. Bryggeriet holder til i en gammel kjøpmannsgård fra 1750 som foruten selve bryggeriet også inneholder en restaurant.
Ølet selges over hele Danmark, blant annet i supermarkeder. Mens bryggeribransjen som helhet opplevde tilbakegang i salget på rundt 6 % i 2010, hadde Svaneke tvertimot en fremgang på 6 %. Dette utgjorde en økning på rundt 100.000 flasker. I 2011 sluttet de imidlertid å produsere økologisk brus, som de hadde gjort siden 2008.
Alle øltypene fra Svaneke Bryghus er ufiltrerte og upasteuriserte.
Lauritz Weidemann

Familie

Lauritz Weidemann var sønn av Lars Christophersen Weidemann, fogd i Nedenes fogderi, og Marie Sommerfelt. Weidemann ble 16. desember 1797 gift med Ditlevine Marie Qvist fra Sandstø ved Arendal (født 22. mai 1774, død på Stenberg 18. mars 1866). De fikk ti barn, hvorav fire døde små. Sønnen David Christopher Weidemann var lege og stortingsmann. Weidemanns døtre ble aldri gift, angivelig fordi faren ikke kunne godta noen av ektefellekandidatene. Dette er nok bakgrunnen for den lokale tradisjonen om at familien inspirerte Camilla Collett til å skrive Amtmandens Døtre. En av Lauritz Weidemanns brødre var Christopher Christian Weidemann. Hans søster Sophie var gift med Robert Gonsalvo Major.

Embetsmannen

Lauritz Weidemann ble student i 1790 og oppnådde graden cand. juris i 1793. Han ble byfogd, byskriver m.m. i Risør i 1797, sorenskriver over Søndre Sunnmøre 12. desember 1798 og sorenskriver over Toten, Biri og Vardal 1. oktober 1802. 3. februar 1817 ble han amtmann i Hedemarkens amt; i Kristians amt fra 23. august 1821. Dette siste embetet beholdt han i 30 år, til 1851, og han ble da også kjent som Amtmann Weidemann. Han var medlem av Syndmøre practiske Landhuusholdningsselskab.

Politikeren

I 1814 var Lauritz Weidemann medlem av Riksforsamlingen på Eidsvoll, der han slutta seg til det Falsenske parti. Weidemann skreiv også et grunnlovsutkast. I 1814 ble han stortingsmann, og han skulle sitte der i periodene 1814-1816, 1827, 1828, 1836, 1837 og 1839. Weidemann var i perioden 1815-1818 medlem av lovkomiteen, 1818-1822 formann i hovedmatrikuleringskommisjonen, av kommisjonene 1814-1823 angående anlegg av en kjøpstad på Opplanda. I 1815-1816 var han president i Odelstinget, visepresident i Stortinget, sekretær i Stortinget og medlem av ei rekke komiteer. I 1827 var han stortingspresident og i 1836 president i lagtinget. Han var medlem av aksjonskomiteen under riksretten 1815-1816 og medlem av riksretten i 1836.

Amtmannsgarden Stenberg

I 1804 kjøpte Lauritz Weidemann garden Stenberg, som onkelen, sorenskriver Fredrik Sommerfeldt, hadde begynt å bygge opp som embetsgard i 1791. Weidemann fikk oppført flere nye hus på garden, og han bygde om hagen til en park i engelsk landskapsstil. På garden oppretta han også et privat gravsted til seg og sin familie. Eiendommen kom i 1934 i Toten Museums eie og er nå er en del av Mjøsmuseet. Stenberg ble fredet av Riksantikvaren i 1924.

Utmerkelser

Lauritz Weidemann ble kommandør av St. Olavs Orden i 1851. Han var også kommandør av Vasaordenen og ridder av Nordstjerneordenen.
Filtvet

Filtvet (eller Filtvedt) er et tettsted i Hurum ved utløpet av Drøbaksundet, på den sørøstlige pynten av Hurumhalvøya og ca. 55 km fra Oslo.
Navnet kommer ifølge Store norske leksikon fra elvenavnet Fylja eller Filja, og «tveit» fra norrønt som betyr «mindre eller fradelt jordstykke» eller «rydning».

Filtvet fyr

Stedet er kjent for Filtvet fyr, som var i drift fra 1840 og bemannet frem til nedleggelsen i 1985. Fyrtårnet er 12 meter høyt. Fyret ble fredet i 1997 og ferdig restaurert i 2010. Etter nedleggelsen er fyret erstattet av en lykt på en betongsøyle foran fyrbygningen.

Historie og bebyggelse

Stedet har vært tollsted og anløpssted for innen- og utenriks skipstrafikk, blant annet eksport av naturis til bruk for kjøling. Villabebyggelsen er fra 1800- og 1900-tallet. Filtvet er ellers preget av en del hyttebebyggelse, blant andre enkelte sommerhus i sveitserstil fra årene rundt 1900. De første hyttetomtene ble utparsellert i 1930-årene.  Bebyggelsen ligger syd og nord for fyret og stedet opp til en høyde på vel 100 moh. og vender seg mot både Drøbaksundet i nord og bassenget mellom Jeløya og Horten i syd.
Tidlig på 1900-tallet gikk det rutebåt til Kristiania, ofte kalt «pappabåtene» fordi fedrene som arbeidet i byen kom med dem til den ferierende familien. Bilvei kom til Filtvet i 1920-årene.
Ved fyret ligger det tidligere Hurum Strandhotell fra begynnelsen av 1900-tallet, som fra 2007 er restauranten og selskapslokalet «Villa Malla», med uteområder, strand og «Galleri Malla».
Filtvet kirke er en langkirke fra 1894, som ligger i skråningen opp fra tettstedet med kirkegård foran.

Befolkning, institusjoner og foreningsliv

Befolkningen var i 2010 ca. 1000 personer, mens innbyggertallet i grunnkretsen som heter Filtvet ved inngangen til 2012 var 570 personer, mot 571 i år 2000.
Stedet har egen skole, Filtvet skole med 117 elever i skoleåret 2011-2012 i klassetrinnene 1-7 og adresse Filtvetveien 2.
Idrettsforeningen Filtvet Fremad, i dag Tofte Fremad Idrettsforening, ble stiftet i 1914.
På pynten nord for Ekernbukta ligger Trefoldighet feriekoloni, drevet av Trefoldighetskirken i Oslo.

Transport og Kyststien

Fylkesvei 281 går gjennom Filtvet. Den møter europavei 134 ca. 12 kilometer nord for stedet, mens den vestover ender i det gamle kommunesenteret Klokkarstua ca. 23 km fra Filtvet. I 2012 er det bussforbindelse ved rute 251/253 til Oslo og Holmsbu.
Kyststien har et avbrudd nord for Filtvet, men starter her opp igjen vestover til Tofte, Holmsbu og Verket.
Askar Akajev

Besøk i Norge

Akajev var på offisielt besøk i Norge 27. og 28. november 2003. Besøket ble innledet i Trondheim, hvor miljøvernminister Børge Brende var vert og vannkraft og energi var sentrale temaer. De besøkte blant annet Bratsberg kraftstasjon og NTNU. Dagen etter besøkte han Oslo, hvor statsminister Kjell Magne Bondevik var vert.
Rex Perpetuus Norvegiae

Rex Perpetuus Norvegiae (latin for Norges Evige Konge) er en på 1100-tallet belagt betegnelse for Olav den hellige.

Varianter

Rex Perpetuus Norvegiae, også stavet Norvegiæ, er idag den vanlige variant av denne betegnelsen. I verket Historia Norvegiæ benyttes varianten Perpetuus rex Norvegiæ.

Opphav

I skriftlige kilder fremgår betegnelsen Perpetuus rex Norvegiæ kun i Historia Norvegiæ fra den annen halvdel av 1100-tallet.
Det heter i Tronfølgeloven av 1163 at "Der skal ofrast krona etter den kongen som då er fallen frå, for sjela hans, og den skal æveleg hengja der, Gud og den heilage kong Olav til ære, slik det vart lova av kong Magnus, den fyrste kronte kongen i Norge.". Dette ville si at enhver konge som ble kronet etter Norges første kronte konge, Magnus den gode, ville styre kongeriket som Olav den helliges vasall